Diari Oficial de la Generalitat Valenciana


Sumari del DOGV 7206, del 04-02-2014 (2014/838)

RESOLUCIÓ de 16 de gener de 2014, de la Subdirecció General de Relacions Laborals de la Direcció General de Treball, Cooperativisme i Economia Social, per la qual es disposa el registre i la publicació de l'acord parcial en el Conveni Col·lectiu de Centres i Servicis d'Atenció a Persones Discapacitades de la Comunitat Valenciana (codi: 78463338320992).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7206

Data del DOGV
:   04-02-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/838


Data del document
:   16-01-2014

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Descriptors 

:   * Conselleria d'Economia, Indústria, Turisme i Ocupació
    * conveni col·lectiu

RESOLUCIÓ de 16 de gener de 2014, de la Subdirecció General de Relacions Laborals de la Direcció General de Treball, Cooperativisme i Economia Social, per la qual es disposa el registre i la publicació de l'acord parcial en el Conveni Col·lectiu de Centres i Servicis d'Atenció a Persones Discapacitades de la Comunitat Valenciana (codi: 99745328884914). [2014/838]  
Vist el text de l'acord parcial en el Conveni Col·lectiu de Centres i Servicis d'Atenció a Persones Discapacitades de la Comunitat Valenciana, subscrit, d'una part, per les organitzacions empresarials AGEVALCEE, FEAD i ASELDICOVA, i d'una altra, pels sindicats CCOO-PV i FETE-UGT-PV, i de conformitat amb el que disposen l'article 90, apartats 2 i 3, del Reial Decret Legislatiu 1/1995, de 24 de març, pel qual s'aprova el text refós de la Llei de l'Estatut dels Treballadors; l'article 2 del Reial Decret 713/2010, de 28 de maig, sobre registre i depòsit de convenis i acords col·lectius de treball, i l'article 3 de l'Orde 37/2010, de 24 de setembre, per la qual es crea el Registre de la Comunitat Valenciana de Convenis i Acords Col·lectius de Treball, esta Subdirecció General de Relacions Laborals, d'acord amb les competències transferides segons el Reial Decret 4105/82, de 29 de desembre, resol:  
  
  
Primer  
Ordenar-ne la inscripció en el Registre de la Comunitat Valenciana de Convenis i Acords Col·lectius de Treball, amb la notificació a la comissió negociadora i el depòsit del text de l'acord.  
  
Segon  
Disposar-ne la publicació en el Diari Oficial de la Comunitat Valenciana.  
  
València, 16 de gener de 2014.- El subdirector General de Relacions Laborals: Reyes Maximiliano Coronado Coronado.  
  
  
ACTA DE LA COMISSIÓ NEGOCIADORA DEL VII CONVENI COL·LECTIU DE CENTRES I SERVICIS D'ATENCIÓ A PERSONES AMB DISCAPACITAT DE LA COMUNITAT VALENCIANA  
  
A València, a les 11.00 hores del dia 17 de desembre de 2013, en la sala de juntes de FEAD, es reunixen els representants de les organitzacions sindicals FE CCOO-PV i FETE-UGTPV i de les organitzacions patronals AGEVALCEE, FEAD i ASELDICOVA més avall ressenyats, i firmen la present acta en la representació que tenen:  
  
Per AGEVALCEE:  
Juan José Serrano Jiménez de la Plata.  
  
Per FEAD:  
Catalina Estevan Estevan.  
  
Per ASELDICOVA:  
Carlos Laguna Asensi.  
  
Per FE CCOO-PV  
Neus Carrasco Llopis.  
  
Per FETE-UGT PV:  
Javier Hervás García.  
  
Les parts adopten el present acord parcial pel qual s'establix el conveni col·lectiu de centres i servicis d'atenció a persones amb discapacitat de la Comunitat Valenciana 2013-14, que es basa en els punts següents:  
1. Vigència del conveni des de l'1 de gener de 2013 fins al 31 de desembre de 2014.  
2. S'establix una nova classificació professional basada en grups professionals de conformitat amb les previsions i la redacció del treball realitzat per esta comissió negociadora i que s'introduirà en el text del conveni. L'adaptació a esta nova classificació professional tindrà lloc d'una sola vegada i operarà la compensació i absorció per a això.  
  
3. Complement IT: per a tots aquells treballadors i treballadores als quals s'aplica la Taula General i la de Col·legis d'Educació Especial, es modifica l'article 38 del conveni, paràgraf primer, establint que els treballadors en situació d'incapacitat temporal per contingències comunes, exceptuant les baixes per malaltia greu, intervencions quirúrgiques amb hospitalització o sense, rebran el complement següent:  
  
- Durant els tres primers dies de la baixa, el complement necessari fins a completar el 50 % de la seua retribució total, incloent-hi els complements salarials produïts en el període de baixa.  
- Des del quart fins al vinté dia des de l'inici de la baixa es completarà fins al 75 % de la seua retribució total, incloent-hi els complements salarials produïts en el període de baixa.  
- Des del vint-i-uné dia fins al tercer mes inclusivament des de l'inici de la baixa es completarà fins al 100 % de la seua retribució total, incloent-hi els complements salarials produïts en el període de baixa.  
Per al cas de treballadors en situació de baixa per incapacitat temporal per contingències comunes per malaltia greu, intervenció quirúrgica amb hospitalització o sense i baixes d'incapacitat temporal per contingències professionals o accident de treball, el complement per IT queda com estava en l'article 38.  
4. Antiguitat: per als treballadors i treballadores als quals s'aplica la Taula General, se suspén amb caràcter general la meritació per a l'adquisició de triennis de l'article 57 durant 12 mesos, en el període comprés entre e l'1 de gener de 2014 i el 31 de desembre de 2014.  
5. Distribució de la jornada setmanal, article 35, paràgraf 4t: en residències i pisos tutelats i centres específics per a malalts mentals crònics, la jornada del personal d'atenció directa serà de 37,5 hores setmanals de mitjana, amb un còmput anual de 1.612 hores.  
6. Setmana Santa i Nadal. L'article 37, paràgraf 2n, queda redactat com seguix:  
En els servicis de caràcter residencial (residències, centres residencials de malalts crònics i vivendes), el personal gaudirà de tretze dies laborables de descans preferentment durant els períodes de Setmana Santa i Nadal, sempre que es respecte el còmput anual d'hores establit. Si no és possible gaudir d'eixos dies en els dits períodes, se'n podrà gaudir en altres períodes. Això quedarà clarament fixat en el calendari laboral de cada any, ajustant-se al compliment anual de les 1.612 hores.  
  
7. Pròrroga del conveni: s'acorda prorrogar fins al 31 de març de 2014 la ultractivitat del VI Conveni Laboral Autonòmic de Centres i Servicis a Persones amb Discapacitat de la Comunitat Valenciana, a fi de poder tancar l'acord sobre el text del VII Conveni Laboral Autonòmic de Centres i Servicis a Persones amb Discapacitat de la Comunitat Valenciana.  
8. Ambdós parts acorden que es procedirà a la subscripció final del text íntegre del VII Conveni Laboral Autonòmic de Centres i Servicis a Persones amb Discapacitat de la Comunitat Valenciana abans del pròxim 31 de març de 2014.  
9. A efectes econòmics, queden suspeses la disposició addicional primera i la disposició final de l'actual conveni per als apartats 3, 4, 5 i 6 del present acord.  
I no havent-hi més assumptes a tractar, firmen la present acta totes les parts assistents.  
  
València, 17 de desembre de 2013.